ഖ്വലിൻസ്ക്കി ദേശീയോദ്യാനം

ഓക്ക്, ലിൻഡൻ, കോൺ മരം എന്നിവ ഇടകലർന്ന വനങ്ങളാൽ ചുറ്റപ്പെട്ടതും വോൾഗാനദിയുടെ ഉയർന്ന സ്ഥലങ്ങളിലെ ചോക്ക് കുന്നുകളുടെ ഉയർന്ന പീഠഭൂമിയും അതോടൊപ്പം വോൾഗാ നദിയുടെ പടിഞ്ഞാറുഭാഗവും ഉൾപ്പെടുന്നതാണ് ഖ്വലിൻസ്ക്കി ദേശീയോദ്യാനം (Russian: Хвалынский). ഇത് കാസ്പിയൻ കടലിന് ഏകദേശം 1,000 കിലോമീറ്റർ വടക്കായി, സരടോവ് ഒബ്ലാസ്റ്റിൽ, സരടോവ് റിസർവോയറിന് അഭിമുഖമായി സ്ഥിതിചെയ്യുന്നു. ഇതിന്റെ വടക്കേയറ്റം ഖ്വാലിൻസ്ക് നഗരത്തിന് ഏകദേശം 10 കിലോമീറ്റർ പടിഞ്ഞാറും വോൾഗയിലെ സരടോവിന് ഏകദേശം 200 കിലോമീറ്റർ വടക്കുകിഴക്കുമാണ്. മൂന്ന് വിഭാഗങ്ങളിലായി ഏകദേശം 25,524 ഹെക്റ്റർ പ്രദേശത്താണ് ഇത് വ്യാപിച്ചിരിക്കുന്നത്. ഈ ദേശീയോദ്യാനം ഔദ്യോഗികമായി രൂപീകരിക്കപ്പെട്ടത് 1994 ലാണ്. ഭൂപ്രകൃതി ഈ ദേശീയോദ്യാനത്തിലെ പർവ്വതങ്ങൾ ഉയർന്ന പ്രദേശത്തു വളരുന്ന വനവൃക്ഷങ്ങളാൽ നിറഞ്ഞിരിക്കുന്നു. ദേശീയോദ്യാനത്തിന്റെ അതിർത്തിയിലാണ് വോൾഗാനദിക്ക് ഏറ്റവും ആഴമുള്ളത് (22 മീറ്റർ). ഇതും കാണുക റഷ്യയിലെ സംരക്ഷിതപ്രദേശങ്ങൾ അവലംബം